JAEK

Koolitus "Mõtte jõud-optimeeritud mõtteviis"
2024-04-09 08:00 - 17:00 UTC | Pajusi Rahvamaja, Pajusi, Põltsamaa vald, 48224, Eesti
LEKTOR Ülli Kukumägi on pikaajalise kogemusega verbaalse ja mitteverbaalse kommunikatsiooni lektor/koolitaja/nõustaja, kes on õppinud nii psühholoogiat, sõltuvushäirete ravimetoodikaid, lahenduskeskset lühiteraapiat, hüpnoteraapiat, kehakeele dekodeerimist erinevate rahvusvaheliste ekspertide juures, s.h. Paul Ekman International Groupis. Omab pikaajalist avaliku esinemise praktikat konverentsidel, seminaridel, televisioonis. Ülli klientide hulka kuuluvad nii Eesti era- kui riigiettevõtted, s.h. haiglad, koolid, pangad, omavalitsused, Päästeamet, Töötukassa, Tervisekassa jt. Vaata lektori kohta lähemalt www.bodylanguageacademy.ee
Mõtted on ainsad, mida suudame täielikult kontrollida ning muuta. Optimeerides mõtteviisi, suudame keskenduda sooritusele, saavutame eesmärke, oleme tervemad, säilitame rahu keerulistes situatsioonides, mõjume enesekindlamalt, jms. Kuidas teadlikult enda mõtteid kontrollida ja käitumismustreid muuta, räägime interaktiivsel koolitusel “MÕTTE JÕUD – optimeeritud mõtteviis”.
Käsitletavad teemad:

Neuroteadlased väidavad, et 95% meie elus on mõjutatud alateadvuse reaktsioonidest. Kuidas tuvastada, millest tegelikult mõtleme ja mis seda põhjustab?
Emotsioonid-suhtumised-tulemused. Kuidas teadlikult saame läbi suhtumiste mõjutada enda emotsionaalseid reaktsioone? Kuidas toime tulla ärevuse ja hirmuga? Praktilised võtted, kuidas hallata negatiivseid emotsioone.
Omandatud uskumused/arvamused, mis mõjutavad negatiivset nii enesehinnangut kui ka omavad otsest negatiivset mõju meie elule. Kuidas neid muuta?
Fookus-energia-tulemus.
Edukate mõttemustrid.

Koolituse KESTVUS 4×45 minutit.
Koolitus algab kell 11.00.
Olete oodatud alates 10.30 st.
Registreerimine kuni 4. aprillini – tiina@jaek.ee või täites registreerimisvormi.
Omaosalus 7,00 (sisaldab lõunat ja kohvipausi)

Kogukondade teenuse disainimise töötuba
2024-04-10 12:00 - 16:00 | JAEKi seminariruum, Aia tn 2, Jõgeva, 48306, Eesti
Disainiprotsessi keskmes on kaks töötuba, mis on osapooli kaasavad, lihtsasti mõistetavad ning tulemusele orienteeritud. Kasutame levinuid ja tõhusaid disainmõtlemise ja teenusdisaini meetodeid. Projekti tulemusena valmib inkubaatorteenuse kavand, koos vajalike teenuste kirjeldustega.
Teenusedisaini töötubadesse oodatakse Kesk-Eesti Ettevõtlusinkubaatori kogukondadest liikmeid.
Rohkem infot:
Annika Jõks
Kogukondade inkubatsiooni projektijuht
E-post annika.joks@jaek.ee
Tel: 5187480
Loe Kesk-Eesti ettevõtlusinkubaatorist: https://kesk-eesti.ee/
Kesk-Eesti ettevõtlusinkubaatori tegevusi ja teenusedisaini koolitust kaasrahastab Euroopa Liit

Jõgevamaa II loometalgud
2024-04-13 09:00 - 19:00 | Esku koolimaja, Esku küla, Põltsamaa vald, Jõgevamaa, Eesti
Jõgevamaa II loometalgud ootavad kogukonnaga seotud ideid!
Loometalgud on häkatoni stiilis kokkusaamine, kus igaüks saab osaleda oma kodukohas olevate kitsaskohtade lahendamises ja käivitada kogukonnas ühiselt elluviidavaid muutusi või projekte.
13. aprillil 2024 Esku koolimajas toimuvad Jõgevamaa II loometalgud saavad alguse lahendamist vajavate ideede/teemade kogumisega, hiljem on kõigil võimalus ühineda talle huvipakkuva teema meeskonnaga ja talgupäeval ühes mentoritega ka neile teemadele lahenduskäik leida.
Idee esitamine on lihtne: kui Sul on probleem, idee või mõte, millele sooviksid koos mõttekaaslastega loometalgutel lahendust leida, siis anna sellest teada, vajutades allpool olevale kastile.

ESITA OMA IDEE

Ootame teie ideid ja mõtteid kuni 10. veebruarini 2024.
Ideid on oodatud esitama kõik, kes soovivad Jõgevamaa ja oma kodukoha probleemide lahendamises ja uute algatuste arendamises kaasa lüüa.
Loometalguid korraldab Jõgevamaa Arendus- ja Ettevõtluskeskus koos Esku Külaseltsi ja Jõgevamaa Koostöökojaga. Rahaliselt toetavad LEADER-programm ja Põltsamaa, Jõgeva ja Mustvee vald.

Südamenädal Jõgevamaal: Tule liigu oma südame heaks!
2024-04-15 - 2024-04-21 | Jõgevamaa, Jõgevamaa
Jõgevamaa Spordiliit ja Jõgevamaa Arendus- ja Ettevõtluskeskus kutsub osalema südamenädala tegevustes!
Jõgevamaa südamenädalast osavõtmiseks:
1) Vali oma asutuse või meeskonnaga välja üks liikumispäev – mõtle välja ja tee tegevusi oma kooli/lasteaia/asutuse lähedal!
2) Tegevuseks sobib näiteks matk, jalutamine, jooksmine, jalgrattaga liikumine jne!
3) Tegevuse valimisel OLE LOOV, ära karda teha teistmoodi!
4) Registreeri enda tegevus: https://forms.gle/AxTnrSy297pkUUQe7
5) Tehke oma liikumistegevusest pilt ja saatke see info@jslkalju.ee.
Osavõtjate vahel loositakse välja auhindu!

TÄIENDAV INFO

Inspiratsiooni- ja vestlusõhtu "Tahan vs pean"
2024-04-16 19:00 - 21:00 | Põltsamaa noorekeskus, Veski tn 4, Põltsamaa
Inspiratsiooniõhtu Põltsamaa noortekeskuses– avatud südamete ja uute mõtetega!
Teisipäeval, 16. aprillil, toimus Põltsamaa noortekeskuses esimene Inspiratsiooniõhtu, mis oli suunatud 14+ noortele, kes otsivad suunda, julgust või lihtsalt kohta, kus olla nemad ise.
Õhtut juhtis särav ja elurõõmus Avely Austa, kes aitas luua vaba ja usaldusväärse õhkkonna, kus räägiti päriselt olulistest asjadest:💬 Kuidas ma suhtun ellu? Kas ma teen asju, sest PEAN või sellepärast, et TAHAN? Kuidas saada hakkama iseendaga ja oma valikutega?
Vestlusringides said noored kaasa mõelda, kuulata teiste kogemusi ning jagada ka enda mõtteid. Avely jagas inspireerivaid taipamisi ja ka teised täiskasvanud toetasid noori oma elulugude ja ausa kohaloluga.
Õhtu lõpetas mõnus teejoomine ja noorte endi küpsetatud kaerahelbeküpsised. Hubases kööginurgas toimunud tagasisideringis jagati tänutunnet, soojust ja rõõmu – kõik tundsid, et nad on hoitud ja märgatud.
❤️ Suur aitäh Avelyle ja kõigile noortele, kes tulid ja päriselt kohal olid!
Inspiratsiooniõhtud toimuvad projekti „Iga Jõgevamaa noor on ühiskonna osa“ raames ning neid kaasrahastab Euroopa Liit.

PIXO Festi külastamine
2024-04-20 11:00 - 20:00 | Põhjala tehas, Marati tn 5, Tallinn
Kutsume Sind koos meiega külastama anima- ja dokumentaalfilmide stuudiot ja tutvuma e-spordi maailmaga PIXO Festil.
PIXO Fest on Eesti suurim mängurite festivalil, mis toob kokku digimaailma huvilised ning pakub unustamatuid elamusi. Festival toimub 20. aprillil Põhjala tehase angaarides ja keskendub videomängude, e-spordi, digikultuuri ja hariduse teemadele. Kohapeal saab osa võtta järgnevatest tegevustest:

Eldada kaasa e-spordi võistlustele: Counter-Strike 2 ja League of Legends finaalid suurel areenil
Harivad arutelud: kübertutvalisus, tervis ja mngusõltuvus jne
Mängulised tegevused: VR-elamused, striimerite ala ja seiklusmäng
Messiala: tehnoloogianäitus, arendajate mängud ja simulaatorid

PIXOFestil osalemine on Jõgevamaa noorte jaoks TASUTA. Anna enda osalemissoovist märku hiljemalt 16.04.24 meiliaadressil airi.parv@jaek.ee.
Enne PIXO Festil osalemist külastame Põhjala tehases animafilmidele ja dokumentaalfilmidele pühendunud filmistuudiot Rebel Frame. Meil avaneb võimalus tutvuda animaatorite igapäevatööga. Kohtume animaatoritega ning saame põhjaliku ülevaate, kuidas sünnib animafilm – alates esmastest ideedest kuni lõpliku teostuseni. Näeme lähemalt, milliseid tööriistu ja tehnikaid kasutatakse ning avastame, mis teeb animatsiooni nii eriliseks kunstivormiks.
Õppekäik viiakse ellu projekti “Iga Jõgevamaa noor on ühiskonna osa” raames ja seda kaasrahastab Euroopa Liit

Refresh - Kujundame Põltsamaa noorteala
2024-04-22 12:00 - 2024-04-26 18:30 | Põltsamaa noorekeskus, Veski tn 4, Põltsamaa
Aprillikuu koolivaheajal, 22.–26. aprillini, kogunesid Põltsamaa noortekeskusesse noored, et anda uus ilme noorteka õuealale. Üheskoos korrastati keskkonda, tehti käed mullaseks, arutati tulevikuvõimalusi ja jagati kogemusi, mis ulatuvad kaugele sellest nädalast.
💬 Mis toimus?Nädal algas suure ühistalguga, kus koostöös Eesti 4H Jõgevamaa noortega tehti ära tõeline „räige koristus“: õueala sai prahist puhtaks ja kõigil osalejatel kõhud täis – talgutoit ja lauamängud aitasid luua mõnusa ja toetava õhkkonna.Järgmistel päevadel pandi loovus tööle – lillekastid said uue ilme, noored istutasid ise kaasa toodud maitsetaimi ning kavandasid, kuidas keskkonda veel noortesõbralikumaks muuta.
🌱 Mis kogemusi noored said?👉 Koostöö ja planeerimine – iga samm sai tehtud ühise eesmärgi nimel.👉 Enesekindlus ja eneseväljendus – noorte ideid oodati ja arvestati, mis andis neile julgust ka teistes eluvaldkondades end väljendada.👉 Vastutus ja tähendus – oma kätega loodud keskkond tõi tunde, et nende panus loeb.👉 Praktilised oskused – istutamine, värvimine, töövahendite kasutamine – esmapilgul lihtsad tegevused, mis loovad tugeva vundamendi tulevikuks.👉 Inspiratsioon ja algatusvõime – keskkond, mille nad ise lõid, jääb neid nüüd ootama ja inspireerib edasi toimetama ka tulevikus.
💡 Mida see andis?Mitmed noored ütlesid, et varasemalt polnud nad tundnud end justkui „kuuluvat kuhugi“. Selle nädala jooksul kogetud tugi, koostöö ja tulemus aitas neil taas näha oma väärtust ja võimalusi – olgu selleks kooli naasmine, töö otsimine või lihtsalt julgus midagi proovida.Nädal aitas neil õppida, kuidas luua ja hoida keskkonda, mis on loodud noortele – iseenda ja teiste jaoks. See kogemus paneb paljusid neist ka edaspidi noortekeskusesse tagasi tulema, oma ideid ellu viima ja tegutsema.
Tegevusi viidi ellu koostöös projektiga “Iga Jõgevamaa noor on ühiskonna osa” mida kaasrahastab Euroopa Liit.

Jõgevamaa kogemusseminar
2024-04-25 10:00 - 15:30 | Kaunite Kunstide Kodu, Kaunite Kunstide Kodu, Turu 2a, Jõgeva
Kutsume haridusvaldkonna inimesi osalema 25.04.24 Kaunite Kunstide Kodus (Turu 2a, Jõgeva) toimuvale Jõgevamaa kogemusseminarile.
Päevakava
9.30 Kogunemine ja hommikukohv 10.00 Sissejuhatus
10.10 Mis toimib ennetuses ja mis mitte? (Ain Peil, Siseministeeriumi nõunik)11.10 Liikuma Kutsuv Kool (Maarja Park, Tartu Ülikooli liikumislabor)12.00 VEPA metoodika kasutamiskogemus (Kadri Suni ja Piret Pärkson, Põltsamaa Ühisgümnaasium)
12.40 Lõuna
13.30 KiVa programmi tutvustus ja Mustvee Kooli kogemus (Viivika Keskküla, SA Kiusamisvaba Kool koolitaja ja Heidi Aruväli, Mustvee Kooli KiVa-tiimi juht)14.30 Helge Kool (Marko Rillo, Helge Kool MTÜ)
15.10 Päeva kokkuvõtted
*Korraldaja jätab endale õiguse teha kavas muudatusi.
Sihtgrupp
Seminar on suunatud Jõgevamaa omavalitsuste haridusasutuste juhtkondadele, õpetajatele, tugispetsialistidele; tervisedenduse ja haridusvaldkonna esindajatele ning otsustajatele.
Miks osaleda?
* Võimalus tutvuda Eestis kasutusel olevate tõenduspõhiste sekkumis- ja ennetusprogrammidega.* Saada teadlikumaks enda asutuse võimalustest ja vajadustest.* Vahetada kogemusi ja avardada silmaringi.
Osavõtt TASUTA, sh lõunapaus
Palume jagada infot kolleegidega, kes peaksid infopäevast teadma ning kuuluvad eelpool mainitud sihtgruppi!
Registreerimine avatud 19. aprillini!

Registreerimisvorm

Lisainfo
Eva-Kristi Hein, 5333 5950, eva-kristi.hein@jaek.ee Haridusasutuste tervisedenduse spetsialist

Tartu Rakendusliku Kolledži külastamine
2024-05-07 09:00 - 16:00 | Jõgeva Valla Noortekeskus, Piiri 1, Jõgeva
Noored avastamas tulevikuvõimalusi Tartus!
Jõgeva valla noortekeskus viib 13+ vanuses noored põnevale väljasõidule Tartu Rakenduslikku Kolledžisse! Külastuse käigus tutvutakse kooli õppekorralduse ja õppetingimustega, piilutakse erinevatesse õppeosakondadesse ning kohtutakse nii kooli personali kui ka õpilastega. See on suurepärane võimalus näha ja kogeda, milliseid valikuid pakub kutseharidus Tartus!
Väljasõit toimub projekti “Iga Jõgevamaa noor on ühiskonna osa” raames ning seda kaasrahastab Euroopa Liit.
🌟 Tule kaasa – tulevik ootab sind Tartus!?
Soovid lisainfot? Kirjuta meile või külasta noortekeskust!

Digiturundus ettevõttele 1
2024-05-07 13:00 - 17:00
Jõgevamaa Arendus- ja Ettevõtluskeskus kutsub teid osalema koolitusprogrammis, mis annab praktilise sisendi, kuidas ise teha edukamaid kampaaniaid ja osata ka agentuurilt tellida täpsemalt endale vajalikku lahendust. Koolituse tulemusena oskavad osalejad muuta oma turunduse paremini toimivaks olemasoleva eelarve raames.

7. mai koolituse teemad:

-AI kasutamine turunduses (ChatGPT ja Google Gemini võimalused)

-Õige kliendi leidmine ja toimiva sõnumi koostamine

-Parema kodulehe loomine

-Google’i otsimootor

Koolituse viib läbi Osaühing ILLM, koolitaja Urmet Seepter

Registreerimine koolitusele avatud kuni kohtade täitumiseni, hiljemalt 30. aprillini!
Koolituse puhul rakendub ettevõttele vähese tähtsusega abi (VTA) arvestamine.

Koolituse maksumus: 15 eurot ettevõtte kohta. (Hind sisaldab koolitust digiturundus 1 ja digiturundus 2. Ettevõtte kohta kuni 3 inimest. )
Täiendav info: 56907017, Leili Mård.

Digiturundus ettevõttele 2
2024-05-08 09:00 - 13:00
Jõgevamaa Arendus- ja Ettevõtluskeskus kutsub teid osalema koolitusprogrammis, mis annab praktilise sisendi, kuidas ise teha edukamaid kampaaniaid ja osata ka agentuurilt tellida täpsemalt endale vajalikku lahendust. Koolituse tulemusena oskavad osalejad muuta oma turunduse paremini toimivaks olemasoleva eelarve raames.

8. mai koolituse teemad:

Google Ads
Sotsiaalmeedia turundus
Tasuta tööriistad
Praktiline näide 5-eurose päevaeelarvega kampaaniast

Koolituse viib läbi Osaühing ILLM, koolitaja Urmet Seepter

Registreerimine koolitusele avatud kuni kohtade täitumiseni, hiljemalt 30. aprillini!
Koolituse puhul rakendub ettevõttele vähese tähtsusega abi (VTA) arvestamine.
Koolituse maksumus: 15 eurot ettevõtte kohta. (Hind sisaldab koolitust digiturundus 1 ja digiturundus 2. Ettevõtte kohta kuni 3 inimest. )
Täiendav info: 56907017, Leili Mård.

Tervise Ja Heaolu Infohommik - Gordoni perekooli ja Perepesade Tutvustused
2024-05-08 10:00 - 11:30 | Veebikeskkond, Veebikeskkond, Jõgeva, Estonia
Tervise Arengu Instituut kutsub teisele tervise ja heaolu infohommikule!

Seekordsel kohtumisel 8. mail kell 10.00-11.30 Zoom keskkonnas keskendutakse vanemluse teemadele.
Kohtumisel tutvustatakse Gordoni perekooli programmi ning Perepesade keskustega seonduvat. Meiega jagavad infot Perekoolitusühing Sina ja Mina esindaja ja Kiira Gornischeff (SA Lapse Heaolu Arengukeskuse tegevjuht). Kohtumisel on fookus programmide/võimaluste tutvustusel ja rakendamiseks vajaliku info edastamisel (eeldused, ressursid, kogemused jm).
Veebikohtumised on tasuta, registreerunutele edastatakse osalemiseks veebilink. Registreerudes on võimalik esitada ka küsimusi ettekandjatele. Küsimusi on võimalik edastada kuni 3. maini maiu.veltbach@tai.ee.
Registreerimine 03. maini SIIN.

Gordoni Perekool
Universaalne ennetus, sihtgrupp: täiskasvanuiga (lapsevanemad ja hooldajad).Eesmärk: aidata vanematel omandada mõtteviis ja suhtlemisoskused, mis aitavad parandada suhteid laste ning teiste oluliste inimestega nende elus.
Märksõnad: sotsiaalemotsionaalse pädevuse arendamine, vaimse tervise probleemide ennetus elluviimise keskkond: perekond ja kodu.
Elluviijad: Perekoolitusühing Sina ja Mina litsentsiga koolitajad, keda toetavad superviisorid. Ennetustegevus sisaldab täiendusõpet ja juhendmaterjale, info- ja õppematerjale lapsevanematele ning hooldajatele.
Koduleht: http://www.sinamina.ee/
Perepesad
SA Lapse Heaolu Arengukeskus (LaHe) töötas välja kogukondliku ennetus- ja peretöökeskuse Perepesa tegevusmudeli. Kohalikul tasandil asutatakse ja luuakse Perepesa kohaliku omavalitsuse poolt, koostöös LaHega. Perepesa tegevuse aluseks on LaHe poolt välja töötatud tegevusmudel.
Perepesa on kogukondlik ennetus- ja peretöökeskus. Perepesa pakub tervikliku lahenduse, kuidas teha süsteemset ja koordineeritud ennetustööd ning korraldada varajast märkamist lapseootel ja väikelastega perede seas kohalikul tasandil, ühest, kodulähedasest kohast.
Iga Perepesa on oma kogukonna nägu, mille loovad Perepesa meeskond, külastavad pered ning kohalikud laste ja peredega tegelevad spetsialistid. Perepesa on koostöös ja ühisloomes tegutsev keskus. Perepesa eesmärk on võimestada lapsevanemaid, pakkuda neile õigeaegset, asjakohast ja professionaalset tuge laste kasvatamisel ning pere- ja paarisuhete loomisel ja hoidmisel.
Koduleht: https://www.lapseheaolu.ee/
Ennetuse teadusnõukoja poolt hinnatud sekkumistega saate tutvuda: https://www.tai.ee/et/tervis-ja-heaolu/ennetuse-teadusnoukogu
Aprillil toimunud kohtumise (KiVa programm ja Vaikuseminutite programm haridusasutustes) salvestust saate järgi vaadata SIIT.
Ka seekordset kohtumist salvestatakse ja on vajadusel järele vaadatav.

Kohvihommik Raido Raudsepaga
2024-05-08 10:00 - 12:00 | JAEKi seminariruum, Aia tn 2, Jõgeva, 48306, Eesti
Kesk–Eesti ettevõtlusinkubaator ja Jõgevamaa Arendus- ja Ettevõtluskeskus kutsuvad Teid 8. mail kell 10.00 JAEK´i seminariruumi, Jõgeva, Aia 2 Kesk-Eesti ettevõtlusinkubaatori kohvihommikule.
Põlvkondade vahetus pereettevõttes ehk kas julge hundi rind on rasvane või kuuliauke täis?
Kärknas endisest Tartu naftabaasist üle-eestiliseks ettevõtteks kasvanud Malle Raudsepa ning ta poegade Raido ja Rauno Raudsepa perefirmal Terminal AS on pikem plaan töötada end Eesti juhtivaks energiamüüjaks.
Uus põlvkond toob kaasa värskeid ideid, uuenduslikke lähenemisviise ja kirevaid visioone, mis aitavad ettevõttel kütuseturul tipus püsida.
Tule ja kuula kuidas Raido Raudsepp räägib pereettevõtluse rõõmudest, muredest, probleemidest ning üheskoos leitud lahendustest.

INKUBAATORI KOHVIHOMMIK on Kesk-Eesti ettevõtlusinkubaatori korraldatav üritussari, mis on ettevõtjalt ettevõtjale kogemuslugude vahetamise tund.
Kaasrahastanud Euroopa Liit
* Registreerimisvormi täitmisega annate koolituse korraldajatele õiguse isikuandmete töötlemiseks ja tagasiside küsimiseks.
* Olete teadlik, et osalemise toetust käsitletakse vähese tähtsusega riigiabina (VTA).
* Korraldajad on väga tänulikud kui annate infopäeva kohta vahetut tagasisidet.
Kontaktisik: Toomas Teppo email: toomas.teppo@kesk-eesti.ee, telefon +372 5360 0127
Üritus on ettevõtjale tasuta. Registreeruda saab siin: https://forms.gle/qAPMWaW99gBZkJd57

Jõgevamaa liikumisharrastuse seminar 9. mail 2024 Põltsamaal
2024-05-09 09:00 - 16:00 | Põltsamaa Loss, Põltsamaa loss, Magnuse saal
Jõgevamaa liikumisharrastuse seminar 9. mail 2024 Põltsamaal
SA Liikumisharrastuse kompetentsikeskuse, Jõgevamaa omavalitsuste ja Jõgevamaa Spordiliit Kalju koostöös toimub Põltsamaa Lossis 9. mail 2024 liikumisharrastuste seminar.
Osalema on oodatud kohalike omavalitsuste, koolide, lasteaedade, spordiklubide, organisatsioonide ning teiste asutuste esindajad, kes panustavad Jõgevamaa elanike liikumisse ja tervena elamisse.
Osalemine on tasuta ning osalejate arv on piiratud. Registreerimine avatud 30. aprillini!
Täiendav info: https://liigume.ee/jogevamaa-seminar/

REGISTREERIMINE

AJAKAVA
Päeva juhib: Priit Põdra, Jõgevamaa Gümnaasiumi direktor
9.00–9.30 Saabumine ja tervituskohv
9.30–9.45 Moderaatori tervitus ja päeva tutvustus
9.45–10.15 Riigi visioon 2023 ja tegevused selle suunas – Tarvi Pürn, spordi asekantsler, Kultuuriministeerium
10.15–10.45 Viime koostöös Eesti Euroopa liikuvaimaks rahvaks – Alo Lõoke, SA Liikumisharrastuse kompetentsikeskus
10.45–11.15 Jõgevamaa Spordiliidu visioon 2030 ja maakondlik koostöö – Tiit Lääne, JSL Kalju president
11.15–12.15 Laste ja noorte liikumisrõõm ning liikumisõpetus – Hasso Paap, Tartu Ülikooli Liikumislabor
12.15–13.15 Lõuna
13.15–14.05 PANEELDISKUSSIOON: Lasteaiad ja liikumine
Annika Madisson, Põltsamaa Valla Lasteaed direktor
Asso Nettan, Jõgeva abivallavanem
Eva Kristi Hein, Jõgevamaa noorte terviseedendaja
Eilin Heinaru- Põltsamaa Valla Lasteaed – liikumisõpetaja
Asser Jaanimets, Kääpa ja Voore lasteaedade liikumisõpetaja
Aimur Säärits, Lasteaed Karikakar liikumisõpetaja (Jõgeva Vald)
14.05–14.50 PANEELDISKUSSIOON: Koolid ja liikumine
Maikel Mikson, Põltsamaa Ühisgümnaasiumi esindaja
Priit Põdra, Jõgevama Gümnaasiumi direktor
Anneli Soosaar, Mustvee koolide liikumisõpetaja
Reili Toomingas, Mustvee abivallavanem
15.00-15.45 PANEELDISKUSSIOON: Jõgevamaa  tulevik liikumises / Liikumisharrastuse rollist kohalikul tasandil – kuidas saada inimesed rohkem liikuma kohaliku omavalitsuse vaates?
Karro Külanurm, Põltsamaa vallavanem
Indrek Kullam, Mustvee vallavanem
Taavi Aas, Jõgeva vallavanem
Tiit Lääne, JSL Kalju president
Vitali Gorosko OÜ Bueno, ettevõtja
15.45 Kokkuvõtted ja lõpetamine
16.00 Võimalus külastada Põltsamaa lossitorni ja muuseumi (omal kulul)
Kohtumiseni Põltsamaal!

Lõuna-Eesti Turismiklastri infopäev Jõgevamaa turismiasjalistele
2024-05-09 10:00 - 15:00 | Mustvee Kultuurikeskus, Tartu 12, Mustvee, Eesti
Lõuna-Eesti Turismiklaster kutsub kõiki turismiasjalisi 𝟗. 𝐦𝐚𝐢𝐥 Mustvee kultuurikeskusesse infopäevale.
Infopäeval tutvustame Lõuna-Eesti turismiklastri tegevusi, uusi suundi turismiarenduses ja käesoleva aasta plaane.
Võtame kokku aasta alguses toimunud ettevõtjate küsitluse, räägime roheteemadel ning kuulame ühe toreda kogemusloo Lõuna-Eesti turismiklastri liikmelt.
Registreeri oma osalemine SIIN

Koolitus "Kuidas juhtida oma elu ja teha valikuid?"
2024-05-10 16:00 - 18:00 | Mustvee noortekeskus, Mustvee noortetuba
Mida teha siis, kui kooli lõpp hakkab lähenema, kuid sa pole ikka veel kindel, kuhu kandideerida ja mida sa elus üldse saavutada tahad? Seda teadmatust, mis koolilõpetajatel paratamatult tekib pole tegelikult üldsegi nii keeruline lahendada.
MTÜ Eluks valmis koolitaja aitab noortel vanuses 13+ koolituse käigus mõtestada, kuidas (gümnaasiumi eel) teha hariduslikke ja karjäärialaseid valikuid.
Koolitusel osaleja saab:

kirja panna oma tugevuste ja nõrkuste nimekirja

defineerida oma elu visiooni

mõtestada oma sisemised väärtused

leida oma kire

paika panna edasised tegevused oma elu sihi, kire ja visiooni saavutamiseks

inspireeriva motivatsioonilaengu võtmaks oma elu ja valikute üle täielik kontroll

Koolitus viiakse ellu projekti “Iga Jõgevamaa noor on ühiskonna osa” raames ja seda kaasrahastab Euroopa Liit

Podcast: ettevõtlikud kogukonnad ja Kesk-Eesti Ettevõtlusinkubaatori teenused neile
2024-05-15 14:00 - 15:00 | Veebikeskkond, Veebikeskkond, Jõgeva, Estonia
Oled oodatud 15. mail kuulama-vaatama järjekordset kogukonna podcasti ettevõtlikest vabaühendustest ja kogukondadest ning milliseid toetusvõimalusi neile pakub Kesk-Eesti Ettevõtlusinkubaator.
* Millega tegeleb Kesk-Eesti Ettevõtlusinkubaator ja kuidas ta aitab kogukondadel ettevõtlikkust ja ettevõtlust edendada?
* Mis teeb ühe kogukonna ettevõtlikuks?
* Kui raske või kerge on vabaühendusel teenust pakkuda?
* Kuidas kogukonnad ja vabaühendused saavad kaasa aidata ja olla osa kohalikust ettevõtlusest?
* Milliseid tugiteenuseid pakub Järva-, Jõgeva- ja Viljandimaa vabaühendustele ja kogukondadele Kesk- Eesti Ettevõtlusinkubaator?
Podcastis arutlevad ettevõtlikkuse ja inkubatsiooni teemadel:
– Annika Jõks, Kesk- Eesti Ettevõtlusinkubaatori ettevõtlike kogukondade projektijuht;
– Aili Avi, Türi Kogukonnaseltsist;
– Aljona Suržikova, Käru Heade Tegude Muuseumist.
Anna oma osalemissoovist teada hiljemalt 14. maiks SIIN
Saadame osalemise lingi hiljemalt 15. mai hommikul.
Järele saab vaadata saadet hiljem Youtube kanalis “Maakondlikud arenduskeskused (Kogukondade veebikool)”
Kogukonna podcastid on Järva-, Viljandi- ja Jõgevamaa arenduskeskuste vabaühenduste konsultantide ühisprojekt kolme maakonna vabaühenduste võimekuse ja teadlikkuse tõstmiseks.
Lisainfo: Kersti Kurvits, vabaühenduste konsultant, tel 520 8423, kersti@jaek.ee

Jõgevamaa loomeettevõtjate õppereis Viljandimaale
2024-05-17 08:45 - 17:00 | Viljandi
Jõgevamaa loomeettevõtjate õppereis Viljandimaale
Bussireis 23 kohta
Aeg: 17. Mai 2024 Buss Jõgevalt kell 8.45, Põltsamaalt 9.10
Kavas:
Head Jõgevamaa loomeettevõtjad!
Olete oodatud õppereisile Viljandimaale, et värskendada vaimu, jagada kogemusi teiste ettevõtjatega ning saada uusi teadmisi loovtöö turundamise ja müügi kohta.
Loomemajanduse harud hõlmavad arhitektuuri, audiovisuaalset ala, disaini, etenduskunste, kirjastamist, kunsti, kultuuripärandit, käsitööd, meelelahutusprogramme, muusikat ja reklaami.
Buss Jõgevalt kell 8.45, Põltsamaalt 9.10
10.00 Türi KONN– maja- ja hoovituuri vältel näidatakse, kuidas selts on saanud toimima kogukonnakeskuse ja toonud elule tagasi150aastase maja.
Tuuril kiikame sisse 4-5 käsitöökotta, kus igal toal on oma loomislugu.
Tuuri juurde kuulub esitlus Konnamaja sündmustest, sest selts korraldab projektide toel aastaringselt koolitusi, juulis toimub Rohevest ja septembris korraldatakse Retrovesti.
12.00 Lõuna omal käel “KoduKOHVIKus”
12.30 Ringkäik Kultuuriakadeemia “Vilma” majas Külastame käsitöö- ja töökodasid.
13.30 Tartu Ülikooli Viljandi kultuuriakadeemia direktori Juko -Mart Kõlar praktiliste näidetega seminar “Kuidas müüa loomingut?”
14.30 Raua 4 Loomehooviku ettevõtjate külastamine.
Meile avavad oma uksed ehetekunstnik Lisa Kroeber Jewellery, käsitöö õlusid pruuliv Viljandi Vaadimees, taaskasutuse põhimõttel kujundusi loovatele disaineritele Full of Junk Design ja klaasistuudio Puhu.
Tutvume loomeettevõtluse võlude ja valudega ning mine tea, äkki sünnib isegi mõni uus ja äge koostööidee!
Raua 4 Loomehoovik valiti hiljuti Viljandi linna poolt ettevõtluse edendaja preemiaga loomeettevõtluse edendamise eest.
15.30 Bussiga tagasi
Osalustasu 30 eurot/osaleja, mis hõlmab bussisõitu ja programmi ning seminari osavõtutasu

Lisainfo:
– Osalejatel palutakse võtta kaasa mugavad jalatsid ja riietus vastavalt ilmale
– Lõuna omal käel tähendab, et iga osaleja tasub söögi eest ise
– Osalustasu 30 eurot/osaleja, mis hõlmab bussisõitu ja seminari
– Registreerimine ja osalustasu tasumine kuni 10. maini sellel lingil
– Lisainfo saamiseks helistage tel 5187480 või kirjutage annika.joks@jaek.ee

Tehisaru koolitus tööstusele I
2024-05-21 10:00 - 14:00 | Jõgeva Kultuurikeskus, Aia 6
Koolitusele oodatakse Jõgevamaa tööstusettevõtete juhte, tootmisjuhte…
Tehisaru koolitus 1
21. mail 2024 kell 10-14.00 Jõgeva Kultuurikeskuses Aia 6

Ülevaade tehisaru kasutusvõimalustest tööstusettevõttes

◦kus ja milleks tehisaru rakendada
◦mida tehisaru suudab ja ei suuda
◦tehisaru tootlikkus ja pakutav kasu

Ülevaade tehisaru tehnoloogiatest

◦keelemudelite põhine tehisaru (ChatGPT jt)
◦pilditöötluse põhine tehisaru
◦tehisaru kasutamine prognoosimisel

Tehisaru tööriistade tutvustus:

◦keelemudelite promptimise viisid

Praktiline käed-külge koolitus, tehisaru mudelite katsetamine:

◦keelemudelite efektiivne kasutamine ettevõttes
◦keelemudelite kasutamine mujal
Koolitaja
Koolitajaks on Martin Rebane (PhD), kel on praktilised tehisaru arendamise ja rakendamise kogemused erinevates ettevõtetes ja kes on tehisaru rakendamisel nõustanud kümneid erinevaid ettevõtteid erinevatest valdkondadest. Linkedin profiil: https://ee.linkedin.com/in/martin-rebane
Üks koolitus maksab 15 eurot osaleja kohta, tasutakse enne koolitust arve alusel.
Kaasa arvuti praktiliseks tööks.
Registreerimine kuni 13. maini 2024 https://forms.gle/GVGgsdNmjzSrphbD8
Koolitust viiakse ellu “Kaasrahastanud Euroopa Liit” toel. Meede MAK 2-VKEde oskuste arendamine maakondlikes arenduskeskustes.
Koolitusel osalevatele ettevõtetele arvestatakse VTAd iga osaleja kohta.
Vaata VTA kohta täpsemat: https://www.fin.ee/riigihanked-riigiabi-osalused/riigiabi/vahese-tahtsusega-abi.
Kontrolli jääki – https://fin.ee/riigihanked-riigiabi-osalused/riigiabi

Adrenaliin, areng ja eneseületus – külastame SPOT of Tallinna!
2024-05-25 09:00 - 19:00 | Põltsamaa noorekeskus, Veski tn 4, Põltsamaa
Kas tahaksid veeta ühe päeva Tallinna ägedaimas ekstreemspordikeskuses, õppida uusi trikke tõukerattal ja arendada oskusi, mis aitavad sul elus kaugemale jõuda? Siis on sul võimalus liituda meiega!
📍 Kuhu lähme?SPOT of Tallinn – koht, kus saab sõita tõukerattaga turvalises keskkonnas, õppida kogenud treeneritelt ja veeta päeva koos teiste noortega aktiivselt ja inspireerivalt.
💡 Miks tulla?👉 Õpid keskendumist ja järjepidevust – kasulik nii koolis kui elus👉 Tõstad enesekindlust – saad hakkama ka sellega, mis alguses tundub võimatu👉 Harjutad koostööd ja toetavat suhtlemist – oskused, mida tööandjad hindavad👉 Tunned, et kuulud – koos liikumine loob uusi tutvusi ja tuge
🗓️ Väljasõit on peagi – täpse info saad oma Põltsamaa noortekeskusest!
🎯 Tegevus toimub projekti “Iga Jõgevamaa noor on ühiskonna osa” raames, mida kaasrahastab Euroopa Liit.
Tule proovi midagi uut – see võib olla sinu hüppepunkt järgmisele tasemele! 🛹🔥

Tervise Ja Heaolu Infohommik - vanemlusprogramm "Imelised aastad"
2024-05-28 10:00 - 11:30 | Veebikeskkond, Veebikeskkond, Jõgeva, Estonia
Seekordsel kohtumisel 28. mail kell 10.00-11.30 Zoom keskkonnas keskendutakse vanemlusele ja programmi “Imelised aastad” põhiprogrammi rakendamise teemadele. Meiega jagavad infot TAI spetsialistid ning kogemusi jagavad grupijuhid ja omavalitsused, kes on programmi rakendanud.
Kohtumise pidepunktid: programmi tutvustus, 2023. aasta kohta kogutud tagasiside ülevaade, rakendamise loogika MARO-KOV, kogemustest õppimine.
Veebikohtumised on tasuta, registreerunutele edastatakse osalemiseks veebilink.
Registreerimine 24. maini SIIN.

Vanemlusprogramm „Imelised Aastad“ põhiprogramm 2–8-aastaste laste vanematele
Eesmärk: parandada lapsevanemate oskusi ning lapse ja vanema vahelisi suhteid, arendada lapse eneseregulatsiooni- ja sotsiaalseid oskusi, ennetada ja vähendada käitumisprobleeme.
Sihtgrupp: varajane lapseiga (3–5 a), noorem kooliiga (6–10 a). Programm sobib 2–8-aastaste laste vanematele. Elluviimise keskkond on perekond ja kodu.
Elluviijad: Tervise Arengu Instituudi grupijuhtide võrgustik.
Sisaldab: täiendusõpet, juhendmaterjale ja supervisiooni grupijuhtidele, info- ja õppematerjale ning koolitust lapsevanematele ja hooldajatele, programmi efektiivsuse seiret.
Märksõnad: riskikäitumise, vaimse tervise probleemide, õigusrikkumiste ja haridusprobleemide ennetus.
Koduleht: https://tarkvanem.ee/koolitused/imelised-aastad/
Ennetuse teadusnõukoja poolt hinnatud sekkumistega saate tutvuda SIIN.
Toimunud kohtumiste salvestused on leitavad SIIT. Ka seekordset kohtumist salvestatakse ja on vajadusel järele vaadatav.

Tehisaru koolitus tööstusele II
2024-05-28 10:00 - 14:00 | Jõgeva Kultuurikeskus, Aia 6
Tehisaru põhjalik koolitus suunitlusega tööstusele
Koolitusele oodatakse Jõgevamaa tööstusettevõtete juhte, tootmisjuhtidele jne
Tehisaru koolitus 2
28.mail 2024 kell 10-14.00 Jõgeva Kultuurikeskuses Aia 6
Ettevõtte tehisarustrateegia loomine
◦eeldused tehisaru kasutamiseks
◦ettevõtte andmehõivestrateegia
◦vanade tootmisseadmete ühildamine tehisaruga
◦tehisaru integreerimine tootmisesse

Praktilised kasutusnäited tööstuses

◦edukad näited
◦äpardunud rakendamiskatsed

Demod tehisaru kasutamisest ettevõttes
Praktiline käed-külge koolitus, tehisaru mudelite katsetamine:

◦tehisaru kasutamine andmeanalüüsil
◦tehisaru kasutamine kvaliteedijuhtimisel ja kvaliteedikontrollil

AI-assistentide kasutamine ettevõttes
Diskussioon

Koolitaja
Koolitajaks on Martin Rebane (PhD), kel on praktilised tehisaru arendamise ja rakendamise kogemused erinevates ettevõtetes ja kes on tehisaru rakendamisel nõustanud kümneid erinevaid ettevõtteid erinevatest valdkondadest. Linkedin profiil: https://ee.linkedin.com/in/martin-rebane
Üks koolitus maksab 15 eurot osaleja kohta, tasutakse enne koolitust arve alusel.
Kaasa arvuti praktiliseks tööks.
Registreerimine kuni 13. maini 2024 https://forms.gle/GVGgsdNmjzSrphbD8
Koolitust viiakse ellu “Kaasrahastanud Euroopa Liit” toel. Meede MAK 2-VKEde oskuste arendamine maakondlikes arenduskeskustes.
Koolitusel osalevatele ettevõtetele arvestatakse VTAd iga osaleja kohta.
Vaata VTA kohta täpsemat: https://www.fin.ee/riigihanked-riigiabi-osalused/riigiabi/vahese-tahtsusega-abi.
Kontrolli jääki – https://fin.ee/riigihanked-riigiabi-osalused/riigiabi

Avasta fotograafia maailm – kursus noortele Põltsamaal!
2024-06-01 14:00 - 17:00 | Põltsamaa noorekeskus, Veski tn 4, Põltsamaa
Oled 13+ ja tahaksid osata teha selliseid pilte, mis räägivad lugu ja jäävad meelde?Tule 1. juunil Põltsamaa noortekeskusesse fotograafiakursusele ja saa osa praktilisest päevast, mis võib olla sinu tee algus loovuse ja uute võimalusteni!
🧠 Mida kursusel õpid?👉 Kuidas kasutada kaamerat või nutiseadet teadlikult ja loovalt👉 Kuidas leida hea pildikeel, valgus ja kompositsioon👉 Kuidas pildistada nii, et see kõnetaks ja kõlbaks ka näiteks CV-le, sotsiaalmeediasse või projektide esitluseks👉 Kuidas end pildis väljendada ja loovalt mõelda
💬 Lisaks arendad:✔ visuaalset eneseväljendust✔ tähelepanu ja keskendumisvõimet✔ tehnilist taipu ja digipädevust✔ julgust oma ideid esitleda ja ellu viia
🎯 Tegevus toimub projekti “Iga Jõgevamaa noor on ühiskonna osa” raames, mida kaasrahastab Euroopa Liit.

Jõgevamaa laulupidu "Täherahvas"
2024-06-02 10:00 - 20:00 | Palamuse O. Lutsu Kihelkonnakoolimuuseum, Köstri allee 3, Palamuse, Jõgevamaa, 49226, Eesti
Jõgevamaa laulupidu “Täherahvas” toimub 2. juunil 2024 Palamuse O. Lutsu kihelkonnakooli muuseumi õuealal.
Teadlased on juba ammu kindlaks teinud, et aatomid, mis moodustavad molekule, millest koosnevad kõik organismid, kaasa arvatud inimene, on sündinud tähtede plahvatustest. Me oleme sündinud tähtedest. Seega oleme täherahvas. See on kujuteldamatu, et meid seovad otsesed sidemed kõigega, mis peade kohal tiirleb. See teeb meie maailma palju suuremaks, sest enam ei piirne see ainult atmosfääriga meie ümber. Meie tunnetel ja unistustel pole enam piire. Me võime vabastada ennast maakülgetõmbejõu raskusest ja lasta muusikal enda kanda piiritusse kõrgusse.
Kosmiline maailm põhineb, nagu muusikagi, rütmidel. Maa käib tiiru ümber päikese aastaga, kuu käib ümber Maa päevaga jne. Need rütmid mõjutavad meid kõiki. Rütmid on ka koorilaulu aluseks. Kas me suudame tajuda kosmilisi rütme ja nendega samastuda. Laulupidu on ainulaadne võimalus seda katsetada.
Teadmine, et me kõik oleme sündinud tähtedest, et me oleme tähelapsed, teeb meist paremad inimesed, kes ei pööra nii suurt tähelepanu maisele ja tühisele sebimisele. Meie hing on sellest suurem.
Etendus algab kell 18.00.
Laulupeo käsitöö ja eestimaise toidu laat on avatud kell 10.00–20.00

Piletid on müügis Fientas.
Pileti hind: 10 €, etendusepäeval 15 €
NB! Lastele, kes ei käi veel koolis, on sissepääs tasuta.

Ettevõtte küberturvalisus
2024-06-04 12:30 - 15:30 | JAEKi seminariruum, Aia tn 2, Jõgeva, 48306, Eesti
On aeg tõsta teadlikkust ja kaitsta oma äri!
Hea ettevõtte omanik või juht, liitu JAEKi küberjulgeoleku loenguga, kus räägime sellest, kuidas ennetav lähenemine ja AI kasutamine ettevõtte küberturvalisust mõjutavad. Küberjulgeolek pole pelgalt IT küsimus – see on oluline osa Sinu äri.

Toimub: 4. juuni, kell 12:30 – 15:30, Jõgevamaa Arendus- ja Ettevõtluskeskuse seminariruumis Jõgeval, Aia tn 2 teisel korrusel.

Koolitajana Sander Valvas, Cybernetica küberturvalisuse osakonna juhataja. Cybernetica on ettevõte, mis lõi kaasa nii SmartID kui Eesti infoturbe standardi (EIS) väljatöötamisel. Lubame, et Sander oskab tehnilised asjad inimkeeles edasi anda, lisaks oleme varunud aega küsimuste-vastuste jaoks.

Registreerimine koolitusele avatud kuni kohtade täitumiseni, hiljemalt 31. maini!
Link registreerimislehele: https://forms.office.com/e/VMyvKk0qrx

Hind ettevõtte kohta 8 € (kuni kolm osalejat ettevõtte kohta).
Antud koolituse puhul rakendub ettevõttele vähese tähtsusega abi (VTA) arvestamine.
Arve esitatakse peale grupi kinnitamist, hiljemalt nädal peale koolituse toimumist.

Lisaküsimuste korral kontakt: Leili Mård (leili.mard@jaek.ee | 56907017)

Ettevõtjate ümarlaud Mustvee vallas
2024-06-11 10:00 - 12:00
Teemad:

Mustvee valla arendused ja planeeringud
Toetused ettevõtjatele (LEADER)
JAEK tegevused ja planeeringud
Arutelud ja ettepanekud

Loovus valla! Tule akrüülmaali töötuppa Viljandis!
2024-06-25 17:00 - 20:00 | Põltsamaa noorekeskus, Veski tn 4, Põltsamaa
Kas oled 13+ ja tahaksid avastada midagi täiesti uut, väljendada end kunstis ja arendada oskusi, mis aitavad sul ka koolis või tulevikus tööle kandideerides paremini silma paista?
🖌️ Mis toimub?Proovime ägedat akrüüli valamise tehnikat, millega saab luua täiesti unikaalseid ja värviküllaseid maale – isegi siis, kui sa pole kunagi varem pintslit käes hoidnud! Iga pilt tuleb eriline, just nagu sina ise.
💡 Miks tulla?👉 Saad arendada loovust ja eneseväljendust – oskusi, mida hindavad nii koolid kui tööandjad👉 Õpid keskenduma, katsetama ja lõpuni viima – väärtuslikud harjumused igas eluvaldkonnas👉 Leiad uusi viise, kuidas oma mõtteid ja tundeid väljendada👉 Saad toetava keskkonna, kus sinu idee ja panus loevad👉 Ja mis kõige parem – saad kaasa oma isikliku kunstiteose! 🎁
Töötuba toimub projekti “Iga Jõgevamaa noor on ühiskonna osa” raames, mida kaasrahastab Euroopa Liit.

Koolitus noortele "1-2-3-4 ja Tehtud"
2024-07-18 17:00 - 18:30 | Mustvee noortekeskus, Mustvee noortetuba
Noor ettevõtja ja MTÜ Eluks valmis tegevjuht Eva Maria Hanson on välja töötanud neljasammulise strateegia, kuidas seada eesmärke nii, et noored ei oleks mõjutatud sotsiaalmeedia ja ühiskonna normidest, sõprade ega vanemate eeskujust. 18.juulil tuleb ta meiega seda strateegiat jagama ja arutama.
Olemaks innustunud ja täis teotahet enda eesmärkide poole püüeldes, seatakse koolituse jooksul endale saavutatavad eesmärgid koos konkreetsete edasiste tegevustega.
Koolitus viiakse ellu projekti “Iga Jõgevamaa noor on ühiskonna osa” raames ja seda kaasrahastab Euroopa Liit

Kamari supifestival 2024
2024-07-21 12:00 - 21:00 | Kamari küla, Põltsamaa vald
Suppe pakuvad erinevad meeskonnad. Parima supi valib žürii, kuhu kuuluvad Riho Terras, Peep Peterson ja Grete Tõnne. Publiku lemmiku valimine. Päeva juhib Marko Susi.Kell 16.00 Kontsert LonitseeraKell 20.00 Audru Jõelaevanduse PuntKohal toitlustaja. Lastele batuut (tasuline), töötoad (tasuta)Jälgi infot: https://www.facebook.com/events/260592037124454
Piletid eelmüügist kuni 15.06.24 10 EUR, alates 16.06.24 15 EUR.Perekaardiga 40 EUR, eelkooliealised tasuta.Pilet vahetatakse soovi korral käepaela vastu. Pääse sisaldab alale sissepääsu, suppide degusteerimist. Degusteerimise nõud panditasu eest.
Piletid: https://fienta.com/et/kamari-supifestival-86238
Supi keetmise tingimused leiad siit.

Jõgeva valla õpilasmalev
2024-07-30 08:00 - 2024-08-06 17:00 | Jõgeva Valla Noortekeskus, Piiri 1, Jõgeva
Tule suvel Jõgeva valla õpilasmalevasse – teeni taskuraha, saa uusi kogemusi ja naudi head seltskonda!
📅 Toimumisaeg: 30.07–06.08.2024🎯 Sihtgrupp: 13–19-aastased Jõgeva valla noored
👉 Päeva jooksul:✔️ teed 4 tundi heakorratöid (tasustatud!)🍲 saad lõunasöögi🎉 osaled lõbusates ja arendavates ühistegevustes koos teiste malevlastega
💸 Kõik toimub ametliku töölepingu alusel ja töö eest saad töötasu!
📢 Maleva tegevusi viiakse ellu projekti „Iga Jõgevamaa noor on ühiskonna osa“ raames ning seda kaasrahastab Euroopa Liit.
📩 Küsi lisa oma noortekeskusest või kirjuta meile – suvi ootab!
